CELEX: 32006D0386
Language: sk
Date: 2006-06-01 00:00:00
Title: Rozhodnutie Rady 2006/386/SZBP z  1. júna 2006 , ktorým sa vykonáva spoločná pozícia 2005/411/SZBP o reštriktívnych opatreniach voči Sudánu

2.6.2006   
            
            
               SK
            
            
               Úradný vestník Európskej únie
            
            
               L 148/61
            
         
      ROZHODNUTIE RADY 2006/386/SZBP
   z 1. júna 2006,
   ktorým sa vykonáva spoločná pozícia 2005/411/SZBP o reštriktívnych opatreniach voči Sudánu
   RADA EURÓPSKEJ ÚNIE,
   so zreteľom na spoločnú pozíciu 2005/411/SZBP (1), a najmä na jej článok 6 v spojení s článkom 23 ods. 2 Zmluvy o Európskej únii,
   keďže:
   
               (1)
            
            
               Rada 30. mája 2005 prijala spoločnú pozíciu 2005/411/SZBP s cieľom vykonať opatrenia, ktoré boli voči Sudánu uložené rezolúciou Bezpečnostnej rady OSN (BR OSN) č. 1591 (2005).
            
         
               (2)
            
            
               Bezpečnostná rada OSN 25. apríla 2006 prijala rezolúciu č. 1672 (2006) čím, konajúc podľa hlavy VII Charty Spojených národov OSN rozhodla, že všetky štáty vykonajú opatrenia uvedené v odseku 3 rezolúcie č. 1591 (2005) týkajúce sa určitých menovite uvedených osôb, v súvislosti s ktorými výbor zriadený podľa rezolúcie č. 1591 (2005) predložil nevyhnutné podrobné odôvodnenie. Tento výbor tiež vedie a v prípade potreby aktualizuje zoznam osôb a bude zvažovať žiadosti o výnimky v súlade s úlohou, ktorú výboru priznáva pododsek 3 a rezolúcie č. 1591 (2005).
            
         
               (3)
            
            
               Príloha k spoločnej pozícii 2005/411/SZBP by sa mala zodpovedajúcim spôsobom doplniť,
            
         ROZHODLA TAKTO:
   Článok 1
   Zoznam osôb uvedený v prílohe k tomuto rozhodnutiu sa vkladá do prílohy k spoločnej pozícii 2005/411/SZBP.
   Článok 2
   Toto rozhodnutie nadobúda účinnosť dňom jeho prijatia.
   Článok 3
   Toto rozhodnutie sa uverejní v Úradnom vestníku Európskej únie.
   
      V Luxemburgu 1. júna 2006
      
         
            Za Radu
         
         
            predsedníčka
         
         L. PROKOP
         
      
   
   
      (1)  Ú. v. EÚ L 139, 2.6.2005, s. 25.
   
      PRÍLOHA
      
                  „1.
               
               
                  Priezvisko, meno: ELHASSAN Gaffar Mohamed
                  Ďalšie údaje: generálmajor a veliteľ západnej vojenskej oblasti sudánskych ozbrojených síl
               
            
                  2.
               
               
                  Priezvisko, meno: HILAL Sheikh Musa
                  Ďalšie údaje: hlavný náčelník kmeňa Jalul v severnom Dárfúre
               
            
                  3.
               
               
                  Priezvisko, meno: SHANT Adam Yacub
                  Ďalšie údaje: veliteľ Sudánskej osloboditeľskej armády (SLA)
               
            
                  4.
               
               
                  Priezvisko, meno: BADRI Gabril Abdul Kareem
                  Ďalšie údaje: poľný veliteľ Národného hnutia za reformu a rozvoj (NMRD)“